stanford-oval/wikipedia huggingface dataset:
Spline
הערות שוליים

↑  Judd, Kenneth L. (1998). Numerical Methods in Economics. MIT Press. p. 225. ISBN 978-0-262-10071-7.
↑  Chen, Wai-Kai (2009). Feedback, Nonlinear, and Distributed Circuits. CRC Press. pp. 9–20. ISBN 978-1-4200-5881-9.
↑  Katz, Mitchell H. (2011). Multivariable Analysis: A Practical Guide for Clinicians and Public Health Researchers. Cambridge University Press. p. 82. ISBN 978-0-521-14107-9.
↑  Elaine Cohen, Realtime Pipelined Spline Data Fitting for Sketched Curves, Academic Press, 1991-01-01, עמ' 91–102, ISBN 978-0-12-438660-0
↑  Fan, Jianqing & Yao, Qiwei (2005). "Spline Methods". Nonlinear time series: nonparametric and parametric methods. Springer. p. 247. ISBN 978-0-387-26142-3.{{cite book}}:  תחזוקה - ציטוט: multiple names: authors list (link)
↑  Peter Shirly and Steve Marchner, fundamentals of computer graphics, ‏2009
| --- | --- |
בקרת זהויות :  NLI: 987007529445505171  LCCN: sh85126830 
מקור השם: רצועת המתכת המשמשת מעצבים - "Flat Spline"
B-splineמישורי
אוקסידאז

אוקסידאז (בלועזית: Oxidase) הוא אנזים המזרז תגובה של חמצון-חיזור, במיוחד כזו שכוללת חמצן מולקולרי (O2) כאקספטור (מקבל) האלקטרונים. בתגובות שבהן מעורבת תרומה של אטום מימן, חמצן מחוזר למים (H2O) או למי חמצן (H2O2). חלק מתגובות חמצון, כמו אלו שמעורב בהן מונואמין אוקסידאז או קסנטין אוקסידאז, בדרך כלל אינן כוללות חמצן מולקולרי חופשי.
האוקסידאזות הן תת-סוג של האוקסדורדוקטאזות.
דוגמאות

דוגמה חשובה היא ציטוכרום סי אוקסידאז (Cytochrome c oxidase), אנזים המפתח המאפשר לגוף להפעיל חמצן ביצירת אנרגיה והרכיב הסופי בשרשרת העברת האלקטרונים. דוגמאות נוספות הן:
גלוקוז אוקסידאז
מונואמין אוקסידאז
ציטוכרום P450 אוקסידאז
NADPH oxidase
קסנטין אוקסידאז
L-gulonolactone oxidase
laccase
ליזיל אוקסידאז
פוליפנול אוקסידאז
Sulfhydryl oxidase. אנזים זה מחמצן קבוצות תיול.
בדיקת אוקסידאז

במיקרוביולוגיה, מבחן האוקסידאז משמש כמאפיין פנוטיפי לזיהוי זני חיידקים ; הוא קובע האם חיידק נתון מייצר ציטוכרום אוקסידאזות (ולכן משתמש בחמצן עם שרשרת העברת אלקטרונים).
בדיקת אוקסידאז משמשת כדי לקבוע האם חיידק הוא אווירני או אל אווירני.
הערות שוליים

↑  Eric J. Toone (2006). Advances in Enzymology and Related Areas of Molecular Biology, Protein Evolution (Volume 75 ed.). Wiley-Interscience. ISBN 978-0471205036.
↑  Nicholas C. Price; Lewis Stevens (1999). Fundamentals of Enzymology: The Cell and Molecular Biology of Catalytic Proteins (Third ed.). USA: Oxford University Press. ISBN 978-0198502296.
| --- | --- |
בקרת זהויות :  NDL: 00570152
אופדסיטיניב

| --- | --- |
Upadacitinib
 שם IUPAC
 (3S,4R)-3-ethyl-4-(1,5,7,10-tetrazatricyclo[7.3.0.02,6]dodeca-2(6),3,7,9,11-pentaen-12-yl)-N-(2,2,2-trifluoroethyl)pyrrolidine-1-carboxamide
 שמות מסחריים בישראל
 רינבוק
 נתונים כימיים
 כתיב כימי:  C17H19N6F3O 
 מסה מולרית:  380.4
 נתונים פרמוקוקינטיים
 מטבוליזם:  בכבד
 זמן מחצית חיים:  8-14 שעות
 הפרשה:  בצואה ובשתן
 בטיחות
 דרכי מתן:  פומי
 מזהים
 מספר CAS:  1310726-60-3
 PubChem:  58557659
 ChemSpider:  44210449
 
אופדסיטיניב (שם באנגלית: Upadacitinib) היא תרופה לטיפול בדלקת מפרקים שגרונית. אופדסיטיניב אושרה לשימוש ע״י מנהל המזון והתרופות האמריקאי (FDA) באוגוסט 2019 למניעת התקדמות מחלת הדלקת מפרקים שגרונית. אופדסיטיניב נמכרת בישראל תחת השם המסחרי רינבוק (Rinvoq).
שימוש רפואי

אופדסיטיניב היא תרופה דור שני ממשפחת מעכבי האנזים (Janus Kinase (JAK. התרופה אושרה במקור ע״י ה-FDA לטיפול בדלקת מפרקים שגרונית פעילה, ודלקת מפרקים פסוריאטית פעילה, אצל חולים אשר לא מגיבים, או פיתחו סבילות לתרופה אחת או יותר ממשפחת ה-Disease-modifying antirheumatic drugs (DMARDs) כמו חוסמי (Tumor necrosis factor (TNF. באירופה, אופדסיטיניב יכולה לשמש כטיפול יחיד או משולב עם התרופה מתוטרקסט (Methotrexate).
בנוסף למחלות הנ״ל, אופדסיטיניב עוזרת גם לחולים בגילאי 12 ומעלה עם דלקת עור אטופית שאינה מאוזנת עם טיפולים סיסטמיים אחרים, או שאין נגדה טיפולים נוספים. התוויה נוספת לתרופה היא דלקת חוליות מקשחת, ו-radiographic axial spondyloarthritis שאין להם תגובה מספקת לטיפול הרגיל. כמו כן, אופדסיטיניב משמשת לטיפול בקוליטיס כיבית, כמו גם לחולי קרוהן במבוגרים בדרגה בינונית עד קשה עם סבילות לטיפול הרגיל או לתרופות ביולוגיות, לדוגמה חוסמי TNF אחד או יותר.
התרופה ניתנת דרך הפה והיא בעלת מנגנון שחרור ממושך.
מנגנון פעולה

מנגנון הפעולה של אופדסיטיניב (Upadacitinib) הוא עיכוב אנזימים ציטופלזמיים ממשפחת Janus kinases (JAks). משפחת אנזימים זו מכילה ארבע טירוזין קינאזות (JAK1, JAK2, JAK3 ו-TYK2) המעורבים בתהליך של מחלות דלקתיות בתיווך מערכת החיסון. אנזימי ה-JAK מתווכים את מסלול העברת האותות JAK-STAT בתגובה להפעלת הקולטנים על ידי פקטורי גדילה ו-ציטוקינים. תפקיד של JAKS להעביר אותות על ידי זרחון והפעלת פקטורי שעתוק STATs, ויסות ביטוי גנים והשפעה על ההמטופואזה ותפקוד תאי מערכת החיסון. אופדסיטיניב (Upadacitinib) מונעת זרחון והפעלה תוך תאית של פקטורי שעתוק STATs, ומפחית את ההשפעתם הדלקתיות. לאופדסיטיניב (Upadacitinib) יש השפעה מעכבת סלקטיבית יותר על JAK1 ביחס לתתי-סוגים JAK2, JAK3 ו- ו־TYK2.
כאשר ציטוקין נקשר לקולטן JAKs יש שינוי קונפורמציה, הפעלה' וזירחון עצמי. הזירחון מאפשר לפקטורי שעתוק STATs להיקשר ולהזדרחן על ידי JAKs. פקטורי שעתוק ה-STATs יוצרים הומו או הטרו-דימרים, ולאחר מכן עוברים לגרעין התא לקשור את רכיבי הפרומוטור שלהם על גבי ה-DNA, ומתחילים שיעתוק גנים. בסופו של דבר, מסלולי איתות בתיווך JAK1 מקדמים אירועים מעודדי דלקת, כגון התפשטות והישרדות מוגברת של תאי חיסון, התמיינות תאי T והפעלת מקרופאגים. אופדסיטיניב (Upadacitinib) מעכבת JAK תחרותי, ומתחרה עם מולקולת ATP על הקישור ל־JAK וגורם לעיכוב הפעילות שלו. כתוצאה מכך לא מתרחש זרחון והפעלת דימרים של STATs, המעבר לגרעין, הקישור לפרומוטור ושעתוק הגנים מעוכבים.
תופעות לוואי

תופעות לוואי שכיחות של אופדסיטיניב (Upadacitinib) כוללות דלקת בדרכי הנשימה, ואקנה.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
1 2  Inderbir S. Padda, Rajat Bhatt, Mayur Parmar, Upadacitinib, Treasure Island (FL): StatPearls Publishing, 2024
1 2 3 4 5  Upadacitinib, go.drugbank.com (באנגלית)
↑  
Mohamed‐Eslam F. Mohamed, Sumit Bhatnagar, Julie M. Parmentier, Priscila Nakasato, Peter Wung, Upadacitinib: Mechanism of action, clinical, and translational science, Clinical and Translational Science 17, 2023-12-18, עמ' e13688 doi: 10.1111/cts.13688
↑   https://reference.medscape.com/drug/rinvoq-upadacitinib-1000338#4
Grand Theft Auto III

| --- | --- |

 כללי
 תאריך הוצאה:  פלייסטיישן 2: 22 באוקטובר 2001 (צפון אמריקה) 26 באוקטובר 2001 (אירופה) 26 באוקטובר 2001 (אוסטרלאסיה) ווינדוס: 20 במאי 2002 (צפון אמריקה) 24 במאי 2002 (אירופה) 4 בינואר 2008 סטים) )Xbox: 31 באוקטובר 2003 (צפון אמריקה) 2 בינואר 2004 (אירופה) Mac OS X: 12 בנובמבר 2010 (אירופה) 22 בנובמבר 2010 (צפון אמריקה)
 סוגה:  משחק פעולה-הרפתקאות
 פיתוח:  Rockstar North
 הוצאה לאור:  Rockstar Games 
 ארץ מקור:  הממלכה המאוחדת 
 שפות:  אנגלית, קנטונזית תקנית, יפנית, צרפתית 
 הפצה:  Rockstar Games
 סדרה:  Grand Theft Auto 
 דרישות תוכנה
 מנוע משחק:  RenderWare 
 מצבי משחק:  שחקן יחיד
 פלטפורמות:  Microsoft Windows, אנדרואיד, פלייסטיישן 2, macOS, iOS, פלייסטיישן 3, Xbox, Xbox, פלייסטיישן 4 
 
 אתר רשמי
 
Grand Theft Auto III (בתרגום חופשי לעברית: "גניבת כלי רכב 3", ידוע גם בראשי התיבות GTA III) הוא משחק פעולה-הרפתקה, השלישי בסדרת משחקי הווידאו Grand Theft Auto שפותחה על ידי חברת Rockstar Games.
משחק זה הוא הראשון בסדרה, בו הוצגה גרפיקה תלת־ממדית. המשחק מתמקד בדמותו של פושע אנונימי, המנסה לעלות בהיררכיה של עולם הפשע בעיר "ליברטי סיטי". ב-2011 יצא המשחק בגרסאות המותאמות למערכות ההפעלה IOS ואנדרואיד.
פורמט

GTA 3 הוא משחק ירי בגוף שלישי. בניגוד למשחקים הקודמים בסדרה המצלמה נמצאת מאחורי השחקן ולא במבט-על. בנוסף, המשחק מתפקד בדומה למשחק נהיגה כאשר הדמות נמצאת בתוך רכב.
השחקן יכול לבצע פעולת שונות שעוזרות לו להתקדם במשחק, כגון: תקיפה (בנשק חם או קר), גנבת מכוניות ונהיגה. ככל שהשחקן מבצע יותר פשעים, כך הוא צובר יותר "כסף", ונהיה מבוקש יותר על ידי כוחות הביטחון. קיימות שש דרגות חומרה בפשעים, ובהתאם למצב הפושע, כוחות גדולים וחזקים יותר ינסו לעצור או להרוג אותו.
העיר פתוחה לתנועה בפני השחקן והוא בוחר את סדר המשימות שברצונו לבצע. ככל שהשחקן מבצע יותר משימות ומתקדם בעלילה, כך נפתחים בפניו אזורים חדשים של העיר ומשימות חדשות.
ישנן שני סוגי משימות עיקריות: משימות הקשורות במישרין לעלילה ויש לבצען כדי להתקדם במשחק, ומשימות צדדיות שביצוען מוסיף כסף ונשק לשחקן. המשימות מגוונות ובהן פעילויות פליליות רבות, כגון: תקיפה, שוד, סחיטת דמי חסות, סחר בסמים, רצח, גנבת מכוניות, איומים ועוד.
כמו כן, במשחק ניתן להשתמש במגוון רחב של כלי נשק: אקדחים, תת-מקלעים, רובי סער, חומרי נפץ מסוגים שונים, רימונים ואפילו משגר רקטות אישי.
עלילה

סיקור קצר : העלילה מתרחשת ב-2001. קלאוד, הדמות הראשית, שודד בנק יחד עם חברתו קטלינה והקרטל הקולומביאני, אך היא בוגדת בו והוא נשלח לכלא והוא ושני חברים שלו בורחים ולאחר מכן הוא מחסל מאפיונרים שלה ואחר כך הורג אותה
סיקור ארוך : קלאוד, הדמות הראשית, שודד בנק יחד עם חברתו קטלינה והקרטל הקולומביאני, אך היא בוגדת בו והוא נשלח לכלא ברכב משוריין ביחד עם עוד שני אסירים: "8-בול", מומחה לפצצות, ואסיר אסייתי זקן עלום שם. בדרכו לכלא, מותקף הרכב בו הוא מובל על ידי הקרטל הקולומביאני, כדי לחטוף אסיר אחר שנמצא יחד עמו באותה שיירה. קלאוד חובר לאייט בול (8ball) ויחדיו הם נמלטים לכיוון רובע פורטלנד. כתוצאה מהפיצוץ מושמד הגשר המחבר את פורטלנד לרובע סטאונטון, הנקרא גשר כלאהן. קלאוד מתחיל לעבוד עם לואיג'י גוטרלי ומיקי האמפיסט, זוג גנגסטרים של משפחת הפשע "ליאוני" שמנהלים מועדון חשפנות הנקרא "מועדון סקס 7". לואיג'י מכיר את קלאוד לג'ואי ליאוני, בנו של סלבטור ליאוני ראש משפחת הפשע, שעובד בתור מוסכניק במוסך של עצמו. אחרי שקלאוד מסיים לעבוד בשביל לואיג'י (מיקי לא עבד עם קלאוד כל כך הרבה ולא דיבר איתו) ג'ואי מכיר לו את טוני סיפריאני (הפרוטגוניסט של GTA:LCS), סגנו של סלבטור, שמעוניין בהשמדת כנופיית ה"טריאדס" ונעזר בקלאוד. טוני מרגיש שקלאוד מוכן להיפגש עם סלבטור ליאוני ומזמין אותו למפגש של חברי המאפיה. סלבטור מתחיל להעסיק את קלאוד בעבודות שונות על מנת להשמיד את הקרטל הקולומביאני, ובאותו זמן פוגש את מרייה לאטור, אשתו של סלבטור. בסופו של דבר קלוד מתעמת עם קטלינה, חברתו לשעבר אשר בגדה בו במהלך שוד הבנק שפתח את המשחק, וזוכה לנקמתו.
עלילה > ליברטי סיטי

המשחק מתרחש בעיר "ליברטי סיטי" (גרסה וירטואלית של ניו יורק) המתוארת כ"מקום הנורא ביותר באמריקה". העיר מוצגת כמקום מושחת, המלא במאפיונרים, הומלסים, זונות ופוליטיקאים מושחתים. כמו כן, העיר מחולקת לשלושה אזורים: "פורטלנד" (אזור התעשייה, "סטנטון איילנד" (רובע העסקים) ו"שרווד וייל" בה יש את נמל התעופה ורובע המגורים בעיר (פרברים). בעיר ישנן כנופיות רחוב רבות השולטות באזורים שונים ותוקפים חברי כנופיות אחרות ובהן את הגיבור עצמו.
עלילה > משימות בולטות

Give Me Librety - אייט בול וקלוד פוגשים את לואיג'י גוטרלי שמבקש שיסיע את חברתו למועדון שלו.
The Fuzz Ball - המשימה האחרונה עם לואיג'י בה צריך להסיע את הבחורות שלו לטקס מיוחד, בו משתתפים שוטרים (לכן הוכנסה המילה Fuzz).
Mike Lips Last Lunch - המשימה הראשונה עם ג'ואי בה צריך לחסל את חבר כנופיית פורלי, מייק ליפס פורלי.
Triads and Tribulations - כנופיית לאון פולשת לשטחה של הטריאדס וטוני מבקש להסיע חברי כנופיה לפלישה.
Blow Fish - טוני מבקש מקלוד לפוצץ משאית זבל במפעל הדגים של הטריאדס כדי לחסל את מקור הפרנסה של הכנופיה.
Cutting the Grass ו-Boom de Base - סלבטור מבקש מקלוד ואייט בול להרוס עסקת סמים גדולה של הקולומביאנים, הוא שולח את קלוד לעקוב אחרי אחד מהמודיעים של המאפיה הקולומביאנית ולהרוג אותו, ואחר כך להרוס את הספינה של הקולומביאנים בנמל.
Sayonara Salavatore - המשימה הראשונה עם אסוקה ברובע סטאונטון. קלוד מגלה שסלבטור בגד בו ויוצא להרוג אותו. ברובע פורטלנד "במועדון סקס 7" דקות לפני שסלבטור תכנן להרוג
The Exchange - המשימה האחרונה בה קלוד צריך לפוצץ מסוק קולומביאני ולתפוס את קטלינה בסכר קורצין.
דמויות

קלוד: הדמות הראשית, פרוטגוניסט שקט, מעולם לא מדבר במהלך המשחק. שמו לא נאמר במהלך המשחק והוא מתגלה לראשונה רק במשחק GTA San Andreas.
קטלינה: חברתו לשעבר של קלוד. היא בוגדת בו במהלך שוד בנק, ונוטשת אותו למות. שולטת בכנופיה הקולומביאנית ומנסה בהזדמנויות רבות להרוג את קלאוד. קטלינה מופיעה גם ב-GTA: San Andreas ושם הכירה את קלאוד, והיא גם בת דודתו של סיזר. נהרגת בסוף המשחק.
8Ball: שותפו של קלוד ומומחה ליצור פצצות. נמלט יחד איתו בתחילת המשחק בדרך לכלא.
סלבטור לאון: - ראש משפחת הפשע לאון. פושע מנוסה ופרנואיד, אחד האנשים החזקים בליברטי סיטי. הופיע גם ב-GTA: San Andreas וב-GTA: LCS. בוגד בקלאוד ונרצח על ידו. מדובב על ידי פרנק וינסנט.
מריה לטור: חברתו של ראש משפחת הפשע סלבטור לאוני. הכירה אותו ב-GTA: San Andreas. מדובבת על ידי דבי מזר.
לואיג'י גוטרלי: מעסיקו הראשון של קלאוד. חבר בארגון הפשע של משפחת לאון. בעל מועדון חשפנות בשם Sex Club 7. מדובב על ידי ג'ו פנטוליאנו.
ג'ואי לאוני: בנו של סלבטור ובעל מוסך בדרום פורטלנד. הוא לא מתעניין כל כך במאפיה כמו אביו. מדובב על ידי מייקל רפפורט.
טוני סיפריאני: חבר בכיר במשפחת הפשע לאון. מעיין פרודיה על דמותו של טוני סופרנו. חי עם אימו ופוחד ממנה פחד מוות. יש לו סכסוך ארוך שנים עם כנופיית ה"טריאדס". טוני הוא גם הפרוטגוניסט של המשחק GTA:LCS. מדובב על ידי מייקל מדסן.
אסוקה קאסן: מנהיגת כנופיית היאקוזה, אחת הכנופיות החזקות ברובע סטאונטון. היא מענה את מיגל ובסוף נרצחת על ידי הקולומביאנים וקטלינה.
קנג'י קאסן: המנהיג השני של היאקוזה. נרצח על ידי קלאוד בבקשת דונלד לאב, בחניון בסטאונטון איילנד.
ריי מוצ'אוסקי: שוטר מושחת, בעל קשרים עם כנופיות רבות בעיר. משתכן בשירותים בבלוויל פארק וידוע בניסיונות סגירת חשבונות עם שותפים שלו לשעבר. מדובב על ידי רוברט לוג'יה.
דונלד לאב: טייקון תקשורת ואיש עסקים. מופיע במספר תחנות רדיו ובעל חברה בסטאונטון איילנד. יעשה הכול כדי לשמור על עסקיו משגשגים ולהשיג חבילה מסתורית. לבסוף, כשמקבל את החבילה ושולח אותה, הוא נעלם ולא ידוע מה עלה בגורלו. מדובב על ידי קייל מקלאכלן.
כנופיות

Leone
מנהיג הכנופיה: Salvator Leon
תלבושת: בגדים שחורים ומשקפיים שחורים
רכבים: Mafia sentinel
כלי נשק: Pistol, shotgun
The Colombian cartel
מנהיגת הכנופיה: קטלינה
תלבושת: חולצה עם ציורי עצים וכובע
כלי רכב: Cartel cruiser
כלי נשק: Pistol, uzi
Yakuza
מנהיגת הכנופיה: אסוקה
תלבושת: בגדים סגולים / בגדים כחולים
כלי רכב: Yakuza stinger
כלי נשק: Pistol, uzi
פסקול

בדומה למשחקים הקודמים בסדרה, גם משחק זה הציג פס-קול מושקע ביחס למקובל למשחקי מחשב בתקופה. המשחק מציג 9 תחנות רדיו שונות שלהן ניתן להאזין כאשר נוהגים ברכבים השונים. המוזיקה בחלקה הוקלטה במיוחד עבור המשחק ובחלקה שירים אמיתיים מוכרים. לכל תחנה יש די ג'יי המנחה את השידורים בסגנון מוזיקלי ספציפי. התחנות משדרות גם מבזקי חדשות ופרסומות שהוקלטו במיוחד, העוסקות באירועים שונים בעולם המשחק. בנוסף ישנה תחנת רדיו המשדרת תוכניות ראיונות ודיבורים שאליהן מתקשרות דמויות מהמשחק ומספרות על הבעיות שלהן.
ביקורת

המשחק ספג ביקורת קשה על שימושו המופרז באלימות ויחסי מין, למשל בדריסה של הולכי רגל בעזרת מכונית, גדיעת גפיים בעזרת ירי, חיסול שוטרים וניידות משטרה, חיסול אזרחים וגנבת כספם ועוד. יתר על כן, הפעולות הללו מזכות את השחקן בכסף ועוזרות לו להתקדם במשחק. קלוד גם יכול לקיים יחסי מין עם זונות, דבר המעלה לו את "מדד הבריאות" ועוזר לו להתקדם. במדינות רבות הוגבל המשחק להפצה מעל גיל 18, ובחלקן אף צונזר (הורדה כמות הדם המוצג על גבי המסך ובוטלו האפשרויות לביצוע פעולות מסוימות).
בשנת 2003 נרצחו שני אנשים על ידי בני נוער שטענו בחקירתם כי ביצעו את הרציחות בהשפעת המשחק. משפחות הנרצחים תבעו סכום 246 מיליון דולר מיצרנית המשחק, מהחנות שהפיצה את אותו ואף מהחברה שייצרה את קונסולת הפלייסטיישן 2. החברות טענו להגנתן, כי אין למנוע הפצת תכנים אלה מפני שהם מוגנים בחוקה האמריקאית תחת התיקון הראשון.
משחקים קשורים

בשנת 2005 יצא המשחק "Liberty City Stories". אירועי המשחק מתפתחים בשנת 1998, לפני המאורעות של GTA 3.
ב-"Liberty City Stories" מופיעים גם האופנועים, שלא היו קיימים ב-GTA 3.
ראו גם

Grand Theft Auto: San Andreas
Grand Theft Auto: Vice City
הערות שוליים

↑  כברירת מחדל; על ידי מקשיים ייחודיים ניתן לשנות את זווית המצלמה לכיוונים שונים
| Grand Theft Auto |
| --- | --- | --- |
| משחקים | Grand Theft Auto • Grand Theft Auto 2 • Grand Theft Auto III • Grand Theft Auto: Vice City • Grand Theft Auto: San Andreas •  Grand Theft Auto Advance • Grand Theft Auto: Liberty City Stories • Grand Theft Auto: Vice City Stories • Grand Theft Auto IV • Grand Theft Auto: Chinatown Wars • Grand Theft Auto V (Grand Theft Auto Online) • Grand Theft Auto VI |  |
| הרחבות | Grand Theft Auto: London 1969 • Grand Theft Auto: London 1961 • GTA IV: The Lost And Damned • Grand Theft Auto: The Ballad of Gay Tony |  |
| מקומות | Liberty City • Vice City • Los Santos |  |
| --- | --- |
בקרת זהויות :  BnF: cb16599580r (data)  GND: 4806669-2  LCCN: nr2002004515  VIAF: 185025407   WorldCat (עם VIAF): 185025407 
תמונת מסך מתוך המשחק
קלוד, הדמות הראשית במשחק
סלבדור ליאוני, ראש המאפיה "לת קלווני"
חטיפת מכונית וזריקת הנהג מחוצה לה - פעולה שכיחה מאוד במשחק.
אייס לייק

| --- | --- |

 מידע כללי
 יצרן:  אינטל 
 השקה:  ספטמבר 2019 
 הקודם:  קנונלייק 
 הבא:  טייגר לייק 
 מידע טכני
 סט פקודות:  x86-64, SSE4, SSSE3, SSE4.1, AVX, SSE4.2, SSE3, Streaming SIMD Extensions, MMX, SSE2, AES instruction set, FMA instruction set, CLMUL instruction set, Intel SHA extensions, בפסקה זו רשומה אחת נוספת שטרם תורגמה 
 
אייס לייק (באנגלית: Ice Lake, תרגום: "אגם קרח") היא מיקרוארכיטקטורת מעבדים המפותחת על ידי אינטל ומבוססת על צומתי 10 ננומטר.
אייס לייק מתוכנן לייצור עם ערכת השבבים 500 Series. אייס לייק מהווה את הדור השני של מעבדי 10ננומטר (10nm+).
באפריל 2021 השיקה אינטל את המעבדים הראשונים לשרתים בארכיטקטורת אייס לייק.
מעבדים

המעבד Xeon Platinum 8380 מגיע עם תצורה של 40 ליבות, בעוד דגמים נוספים זמינים עם 38, 36 ו-32 ליבות מלבד כל אלו שהם 28 ליבות ומטה (שזה המקסימום שהיה בדור Xeon הקודם).
בנושא אבטחה, מעבדי Ice-Lake SP כוללים את סט התכונות SGX המספק סביבת ביצוע מוגנת (TEE) ברמה החומרתית שמונעות גישה ברמת הגרעין.
הערות שוליים

↑  "Intel announces Cannon Lake on track & Ice Lake has taped in". The Guru of 3D. 2017-06-08.
↑  "Intel Corporation's 2018 Ice Lake Challenge". The Motley Fool. 2017-05-23.
↑  Bright, Peter (15 באוגוסט 2017). "Intel's next generation chip plans: Ice Lake and a slow 10nm transition". Ars Technica. נבדק ב-15 באוגוסט 2017. {{cite news}}:  (עזרה)
↑  Dave James (30 במאי 2017). "Intel Coffee Lake - 8th Gen Core >30% faster than Kaby Lake and here by the holidays". PCGamesN. {{cite web}}:  (עזרה)
↑  "Intel teases its Ice Lake & Tiger Lake family, 10nm for 2018 and 2019". Tweaktown.com. 2016-01-21. נבדק ב-2016-06-03.
↑  "What's the Name of Intel's Third 10-Nanometer Chip? - The Motley Fool". Fool.com. 2016-01-18. נבדק ב-2016-06-03.
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
X86

מעבדי 386 ו־486 של אינטל
x86 היא ארכיטקטורת פקודות והוראות (ISA) למעבדים המבוססת על המעבד 8086 של אינטל. נכון להיום, מעבדים המבוססים על ארכיטקטורת x86 והרחבתה (x64, ובשמה הנוסף AMD-64) הם הנפוצים ביותר במחשבים שולחניים־ביתיים, מחשבים ניידים, ושרתים.
היסטוריה

ארכיטקטורת x86 הופיעה לראשונה במעבד 8086 בשנת 1978. מעבד ה־8086 החליף את המעבד הקודם, אינטל 8080 (שבעצמו החליף את מעבדי אינטל 4004 ו־8008). בזכות בחירתו של ה־8086 על ידי IBM כמעבד של המחשב האישי הראשון מתוצרתה, הפכה ארכיטקטורת x86 לנמכרת והמצליחה ביותר בשוק המעבדים.
שמה של ארכיטקטורת x86 הורחב פעמיים. בשנת 1985, אינטל הוציאה לשוק המעבדים את המעבד 386 (32 ביט) כדי שיחליף את ה־286 (16 ביט), שהיה נפוץ באותה תקופה. שבבי ה־486 תפסו את מקומם של שבבי ה־386 בשנת 1989. בשנת 1993 החליטה אינטל לנטוש את שיטת השמות הישנה, וקראה לדור החדש בשם המסחרי "פנטיום", במקום 586, לאחר שגילתה כי לא ניתן לרשום מספר כסמל מסחרי. מספר דורות של שבבים נקראו בשם המותג פנטיום (פנטיום פרו, פנטיום II ופנטיום D), ומאז הוסיפה אינטל גם את המותגים סלרון (Celeron) ו־Core 2 למשפחת ה־x86.
הרחבות ותוספות רבות חוברו ל־x86 לאורך השנים, כמעט תמיד עם תמיכה לאחור. הארכיטקטורה יושמה במעבדים של יצרני מעבדים רבים כגון: Intel, Cyrix, AMD, VIA ועוד.
מלבד אינטל, חברות רבות יצרו מעבדים מארכיטקטורת ה־x86 ובהן: Cyrix, NEC Corporation, IBM, IDT, Transmeta.
החברה המצליחה ביותר מבין החברות המתחרות באינטל ליצור מעבד בארכיטקטורה זו הייתה AMD כשהציגה את סדרת את'לון, סדרה זו לא הייתה נפוצה כמו הפנטיום אך על־פי מחקר שנערך בשנת 2006 מכירותיה של AMD בשוק המחשבים הביתיים עלו על אלו של אינטל. בשנת 2003 הציגה AMD את מעבד האת'לון 64 (Athlon 64) בעל ארכיטקטורת x64, אשר מרחיבה ותומכת לאחור ב־x86, ונקראת בשפה המקצועית EM64T, AMD64 או x86-64.
בשנת 2001 הוציאה אינטל לשוק את מעבדי האיטניום, התומכים בארכיטקטורת 64 ביט, בשם המסחרי IA-64.
האוגרים בארכיטקטורת x86

ארכיטקטורת x86 מיישמת מספר אוגרים. חלק מהאוגרים מורכב בצורה מבנית מיוחדת כך שכאשר אוגר מסוים, למשל EAX, שווה לערך H 78563412 (ספירה הקסדצימלית), AX ישקף את המילה התחתונה של EAX ויהיה שווה ל־3412, ה־AH (מ־High) ישקף את הבית הגבוה של AX ויהיה שווה ל־34, וה־AL (מ־Low) ישקף את הבית הנמוך של AX ויהיה שווה ל־12:
| 0 | 1 | 2 | 3 |
| --- | --- | --- | --- |
| 12 | 34 | 56 | 78 |
| AL | AH | - | - |
| AX | AX | - | - |
EAX
להלן האוגרים הקיימים בכל מעבדי אינטל תואמי־x86:
| אוגר | תפקיד | סוג | חלק תחתון | חלק עליון | גרסת 32 סיביות |
| --- | --- | --- | --- | --- | --- |
| AX | צובר – Accumulator | אוגר נתונים | AL | AH | EAX |
AX: האוגר הפעיל ביותר, עליו נערכות הרבה מהפעולות האריתמטיות.
| BX | בסיס – Base | אוגר רב־תכליתי | BL | BH | EBX |
BX: משמש לאחסון כללי, אך במיוחד לפנייה לאזורים בזיכרון, כשמקטע ברירת המחדל שלו הוא DS.
| CX | מונה – Counter | אוגר נתונים | CL | CH | ECX |
CX: משמש לאחסון כללי, אך במיוחד כמונה חזרות לפקודות מסוימות.
| DX | נתונים – Data | אוגר נתונים | DL | DH | EDX |
DX: משמש לאחסון כללי.
| SI | אינדקס מקור – Source Index | אוגר כתובת | - | - | ESI |
SI: משמש כמצביע לאזור בזיכרון אשר יהווה מקור לפעולות זיכרון מסוימות. פועל לרוב מול מקטע DS.
| DI | אינדקס יעד – Destination Index | אוגר כתובת | - | - | EDI |
DI: משמש כמצביע לאזור בזיכרון אשר יהווה יעד לפעולות זיכרון מסוימות. פועל לרוב מול מקטע ES.
| BP | מצביע בסיס המחסנית – Stack Frame Base Pointer | אוגר כתובת | - | - | EBP |
BP: משמש גישה מהירה ומבוקרת למידע הנמצא במחסנית. פועל לרוב מול מקטע SS.
| SP | מצביע המחסנית – Stack Pointer | אוגר אינדקס | - | - | ESP |
SP: עוקב אוטומטית אחר המיקום האחרון במחסנית.
| CS | מקטע הקוד – Code Segment | אוגר אינדקס | - | - | - |
CS: מצביע למקטע בזיכרון בו נמצא הקוד הנוכחי. עובד מול IP.
| DS | מקטע הנתונים – Data Segment | אוגר אינדקס | - | - | - |
DS: מצביע למקטע בזיכרון המכיל את הנתונים של התוכנה.
| ES | מקטע מוסף – Extra Segment | אוגר אינדקס | - | - | - |
ES: מצביע מוסף לפנייה לאזורי זיכרון אחרים.
| SS | מקטע המחסנית – Stack Segment | אוגר אינדקס | - | - | - |
SS: מצביע למקטע בזיכרון המכיל את המחסנית.
| IP | המצביע לפקודה – Instruction Pointer | אוגר מיוחד | - | - | EIP |
IP: מצביע לאזור בזיכרון בו נמצאת הפקודה הבאה לביצוע. לא ניתן לשנות או לקרוא אותו ישירות.
עם כניסת ה־386 הוספו לארכיטקטורה עוד שני אוגרי מקטע:
| 0 | 1 | 2 | 3 | 4 | 5 |
| --- | --- | --- | --- | --- | --- |
| FS | מקטע מוסף | אוגר אינדקס | - | - | - |
FS: 
| GS | מקטע מוסף | אוגר אינדקס | - | - | - |
GS:
ראו גם

x86-64
מונחים בחומרה
הערות שוליים

1 2 3  ארכיטקטורת מעבדי ה־x86, שנמצאת במחשבים של כולם, חוגגת 30, באתר TheMarker‏, 10 ביוני 2008
| --- | --- |
בקרת זהויות :  NLI: 987007549007405171  BnF: cb12448843c (data)  LCCN: sh90001226  SUDOC: 033641358
LINE

ערך זה עוסק ברצפים גנטיים. אם התכוונתם לאפליקציית מסרים מיידיים, ראו .
רצפי (LINE (Long Interspersed Nuclear Elements הם קבוצה של רצפי רטרוטרנספוזונים המצויים במספר עותקים גדול בגנום האיקריוטי. בגנום האדם הרצפים האלה מהווים כ-20% מהגנום. הם מרכיבים משפחה של טרנספוזומים, כאשר כל LINE באורך של 7,000 זוגות בסיסים. LINE משועתק לmRNA ומתורגם לחלבון המתנהג כמו רוורס טרנסקריפטאז (reverse transcriptase). הרוורס טרנסקריפטאז יוצר עותק של DNA של הLINE RNA אשר יכול להשתלב במיקום חדש בגנום.
הLINE הכי נפוץ בבני אדם הוא LINE1.
היסטוריית הגילוי

הרצף הראשון שתואר כ-LINE התפרסם בשנת 1980 על ידי ג'יי. אדמס ופורסם ב-NAR. הרצף שפורסם היה באורך של כ-6,400 זוגות בסיסים.
סוגי ה-LINE-ים השונים

בהתבסס על המבנה והפילוגנזה של החלבון העיקרי של הרצף רוורס טרנסקריפטאז רצפי ה-LINE מחולקים ל-5 קבוצות עיקריות. L1, RTE, R2, I ו-Jockey. שניתן לסוג בסיווגים משניים לפחות ל-28 ענפים. כיום רק הרצף LINE1 פעיל בגנום האנושי, וגם זה רק במיעוטו. רצף זה מצוי בכל היונקים והוא הרצף הנפוץ בגנום האדם (כ-17% מכלל הגנום). שאר הרצפים נמצאים בכמויות קטנות יותר.
בגנום הצמחי נמצאו עד כה רצפים מענפים L1 ו-RTE. כאשר רצף L1 מאוד מגוון, ואילו הרצף RTE מאוד שמור עד כדי זהה בתוך אותה משפחה.
בפטריות ישנם רצפי Tad, L1 ו-CRE.
מבנה

באלמנט מסוג L1 יש כ-6,000 זוגות בסיסים והיש בו שתי מסגרות קריאה (ORF) לא חופפות, אשר מוקפות באזורים שאינם מתורגמים (UTR) המכילים הכפלות.
מבנה > מסגרת קריאה ראשונה

מסגרת הקריאה הראשונה מקודדת לחלבון קושר RNA באורך של כ-500 חומצות אמינו ומשקלו כ-40 קילודלטון. בחלבון יש מוטיב של רוכסן לאוצין (Leucine zipper) עם פעילות של שפרון.
מבנה > מסגרת קריאה שנייה

מסגרת הקריאה השנייה מתורגמת לקומפלקס חלבוני עם פעילות של אנדונוקלאז ורוורס טרנסקריפטאז.משקל החלבון הוא כ-150 קילודלטון.
מבנה > אזור לא מתורגם

בקצה ה-'5 של האלמנט יש קדם (promoter) חזק ל-RNA פולימראז II בגדיל הקריא (sense) ובנוסף יש קדם חלש יותר בגדיל המול-קריא (antisense).
מבנה > ORF0

לאחרונה התגלתה בפרימטים מסגרת קריאה נוספת, שנמצאת בגדיל המשלים לגדיל עליו מקודדים החלבונים ממסגרות הקריאה הראשונה והשנייה. החלבון המקודד ממנה יכול לעבור שיחבור עם אקסון נוסף ולהשפיע על התנועה של LINE בגנום.